5. โครงการในอนาคต

จากภาวะเศรษฐกิจชะลอตัวทั่วโลกมีผลโดยตรงต่อธุรกิจของประเทศไทย
และปัจจัยด้านลบหลายประการเช่น :

1.  ภาวะการเมืองที่ไม่แน่นอน อย่างไม่มีความชัดเจน

2.  ภาวะน้ำมันแพง

3.  เงินบาทแกว่งตัว

4.  ความมั่นใจในการใช้จ่ายเงินของผู้บริโภค และภาคเอกชนต่ำ

5.  ปัญหา 4 จังหวัดชายแดนภาคใต้

  ปัจจัยดังกล่าวข้างต้นส่งผลทำให้ภาวะอุตสาหกรรมโรงพยาบาลเอกชนหลายแห่งปรับตัว

-   ความเชื่อมั่นของนักลงทุน
    เศรษฐกิจที่ตกต่ำมีผลทำให้นักลงทุนชะลอและหยุดการลงทุนในภาคเอกชน
    และโรงพยาบาลเอกชนเองก็มีปรับลดงบการลงทุนเพื่อขยายกิจการในประเทศ
    คงมีโรงพยาบาลยักษ์ใหญ่ที่ยังขยายการลงทุนในประเทศเพื่อนบ้านและประเทศตะวันออกกลางเพราะเห็นช่องทางการตลาดใหม่เท่านั้น
    ทำให้เกิดสภาวะการแข่งขันโดยใช้กลยุทธ์ด้านราคา หรือการบริการที่เป็นแพ็คเกจ
    เพื่อให้ผู้บริโภคตัดสินใจซื้อง่ายกัน มากขึ้น

-   เงินบาทแกว่งตัว จาการตรวจสอบข้อมูลพบว่าอัตราการส่งออกไทยลดลง 8-10%
    ต่ำกว่าเป้าที่ตั้งไว้ 9-11.5% กลุ่มลูกค้าคู่สัญญาที่มีรายได้จากการส่งออกเป็นหลัก
    และลูกค้าคู่สัญญาที่อาศัยรายได้จากค่าเงินตราต่างประเทศ
    จะได้รับผลกระทบและมีการปลดพนักงาน หรือการปรับลดสวัสดิการมากขึ้น
    กลยุทธ์ด้านการตลาดเพื่อช่วงชิงการตรวจสุขภาพประจำปี
    รวมถึงการแข่งขันด้านราคาที่เกี่ยวข้องกับการรักษาพยาบาลซึ่งเป็นสวัสดิการของพนักงานจึงเกิดการแข่งขันกันสูงขึ้นเช่นกัน
    และกลยุทธ์การปรับปรุงจุดแข็งของการให้บริการที่เหนือกว่าคู่แข่งเพื่อรักษาฐานลูกค้าเดิมไว้จึงร้อนแรงขึ้น

-   เศรษฐกิจจะโตแค่ 3.4-3.8% ในครึ่งปีแรก และ 3.2-4.5 ในครึ่งปีหลัง
    ทำให้โรงพยาบาลคู่แข่งปรับลดประมาณการรายได้น้อยลง

-   ขยาย Out reach เพื่อขยายฐานลูกค้าใหม่
    ในแหล่งชุมชนเป้าหมายโรงพยาบาลหลักไปให้บริการไม่ทั่วถึง ทำให้เกิด คลินิกใกล้แหล่งชุมชน
    ในต้นทุนที่ถูกกว่าโรงพยาบาล แต่ผู้บริโภคเข้าถึงบริการง่ายกว่า เร็วกว่าไม่ต้องรอคิว
    เพื่อเป็นการคัดกรองและส่งต่อผู้ป่วยในการรักษาขั้นสูงต่อไป

กลยุทธ์การแข่งขัน

กลยุทธ์ทางการตลาด

เนื่องจากภาวะเศรษฐกิจที่ชะลอตัวอย่างต่อเนื่องในรอบ 5 ปี
จากปัจจัยลบตามที่ได้กล่าวแล้วข้างต้นหลายประการ ผู้บริโภคทั้งภาคประชาชนและองค์กรเอกชน
ต่างระมัดระวังการใช้จ่ายเงิน โดยเฉพาะสินค้าฟุ่มเฟือย ในปีนี้โรงพยาบาล ไทยนครินทร์
จึงเลือกใช้กลยุทธ์ “High touch product at competitive price”

กลยุทธ์ด้านผลิตภัณฑ์

ด้วยสภาวะการแข่งขันที่มีความรุนแรงมากขึ้นในธุรกิจ
โรงพยาบาลไทยนครินทร์ได้มีการวางแผนกลยุทธ์ในการรักษาฐานลูกค้าเดิม
มุ่งเน้นการพัฒนามาตรฐานการรักษาพยาบาล
และให้บริการแก่ผู้ที่มาใช้บริการเพื่อสร้างความพึงพอใจ ทั้งในด้านความปลอดภัย
ความสะดวกรวดเร็ว จึงมุ่งมั่นที่จะทำการพัฒนาการรักษาพยาบาล และการให้บริการในด้านต่าง ๆ
ให้ดีขึ้นกว่าที่เป็นอยู่
รวมถึงการดึงเอาจุดแข็งของการให้บริการของศูนย์เฉพาะโรคมาเป็นกลยุทธ์ด้วย ดังนี้

-   ศูนย์หัวใจ (Heart Center)

-   ศูนย์กระดูกและข้อ (Bone & Joint Center)

-   คลินิกแพทย์แผนจีน (Traditional Chinese Medicine Clinic)

-   ศูนย์ไตเทียม (Hemodialysis Center)

-   ศูนย์มะเร็งโฮลิสติค (Holistic Cancer Center)

-   แพ็คเกจปรับเปลี่ยนบุคลิก Appearance Package; ศูนย์ทันตกรรม ศูนย์ผิวหนัง และ
    เลเซอร์ ศัลยกรรมตกแต่ง

-   พัฒนาบริการสำหรับผู้ป่วยต่างชาติ Out Reach Clinic และ International Ward
    เพื่อให้สอดคล้องกับนโยบาย Medical Hub of Asia

-   ขยายศูนย์ตรวจสุขภาพให้ครบวงจร มีทั้ง In-bound และ Out-bound
    โดยเน้นการให้บริการที่เหนือคู่แข่ง สะดวก รวดเร็ว และ เข้าถึงง่าย สมราคา

ศูนย์และคลินิกของเรา

กลยุทธ์ด้านผลิตภัณฑ์ที่เน้น (Focusing Services)

ปัจจุบัน

1.  ศูนย์หัวใจ (Heart Center)

2.  ศูนย์กระดูกและข้อ (Bone & Joint Center)

3.  คลินิกแพทย์แผนจีน (Traditional Chinese Medicine Clinic)

4.  ศูนย์ไตเทียม (Hemodialysis Center)

  5. ห้องพักผู้ป่วยนานาชาติ (International ward; W10)

  6. ศูนย์มะเร็งโฮลิสติค (Holistic Oncology Center)

  7 ไทยนครินทร์อินเตอร์คลินิก (Thai Nakarin International Clinic)

-   ศูนย์หัวใจ (Heart Center)

  ศูนย์หัวใจไทยนครินทร์มุ่งมั่นให้บริการทางการแพทย์ด้วยเทคโนโลยีที่ทันสมัยครบครัน
  และมีประสิทธิภาพสูงตั้งแต่การตรวจวินิจฉัยเบื้องต้น การตรวจด้วยอุปกรณ์พิเศษ การรักษา
  การผ่าตัด การติดตามดูแลในหออภิบาลผู้ป่วย ตลอดจนการฟื้นฟูสมรรถภาพหัวใจและหลอดเลือด
  จากทีมแพทย์เชี่ยวชาญโรคหัวใจและทีมแพทย์ผ่าตัดโรคหัวใจ ซึ่งเรามีหน่วยงานย่อย คือ

  1) คลินิกหัวใจ เพื่อการตรวจประเมินเบื้องต้นเกี่ยวกับความเสี่ยงของโรค
  รวมถึงการวินิจฉัยที่แม่นยำรวดเร็ว และการให้การรักษาด้วยยา รวมถึงให้บริการ
  Non-invasive ซึ่งเป็นการตรวจสภาวะหัวใจโดยใช้เครื่องมือและอุปกรณ์สัมผัสภายนอกร่างกาย
  อาทิเช่น การตรวจคลื่นไฟฟ้าหัวใจ (EKG) การตรวจสมรรถภาพหัวใจด้วยการออกกำลังกาย
  (EST) การตรวจหัวใจด้วยคลื่นเสียงสะท้อนความถี่สูง (Echocardiography)
  การตรวจหัวใจด้วยคลื่นเสียงสะท้อนความถี่สูงก่อนและหลังออกกำลังกาย (Stress
  Echocardiography) การตรวจหัวใจด้วยคลื่นเสียงสะท้อนความถี่สูงหลังได้รับยา
  (Dobutamine Echocardiography) และ การบันทึกคลื่นไฟฟ้าหัวใจ 24 ชั่วโมง
  (Holter’s Monitor)

  2) ห้องปฏิบัติการสวนหัวใจและขยายหลอดเลือด (Cath Lab), ห้องผ่าตัดหัวใจให้บริการ
  Invasive

  3) แผนก CCU. (Cardiac Care Unit) สำหรับดูแลผู้ป่วยหนักโรคหัวใจและหลอดเลือด
  รวมถึงผู้ป่วยหลังผ่าตัดและทำหัตถการหัวใจ

-   ศูนย์กระดูกและข้อ (Bone & Joint Center)

  ศูนย์กระดูกและข้อไทยนครินทร์ เป็นศูนย์ดูแลผู้ป่วย
  ที่มีศักยภาพในการรักษาพยาบาลสำหรับปัญหาของกระดูกและข้อ กล้ามเนื้อ เส้นเอ็น ข้อเสื่อม
  การผ่าตัดกระดูกสันหลัง การบาดเจ็บจากการเล่นกีฬา
  และสามารถผ่าตัดแก้ไขความพิการของรูปเท้า
  ด้วยการตรวจวินิจฉัยที่สมบูรณ์ของทีมแพทย์เฉพาะทางและเชี่ยวชาญในการรักษา
  ไม่ว่าจะเป็นการรักษาพยาบาลด้วยการใช้ยา กายภาพบำบัด การผ่าตัด
  เพื่อให้ผู้ป่วยมีคุณภาพชีวิตที่ดี

-   คลินิกแพทย์แผนจีน (Traditional Chinese Medicine Clinic)

  คลินิกแพทย์แผนจีนของไทยนครินทร์
  ประกอบด้วยแพทย์จีนที่มีความรู้ความสามารถในระดับปริญญาตรีแพทยศาสตร์บัณฑิตจากประเทศจีน
  มุ่งเน้นการรักษาและแก้ไขที่ต้นเหตุของโรค
  เสริมภูมิคุ้มกันแก่ร่างกายและกำจัดปัจจัยที่ก่อให้เกิดโรค ปรับความสมดุลของพลังหยินและหยาง
  ปรับอวัยวะภายในของร่างกายให้ทำงานได้อย่างมีประสิทธิภาพ โดยมีวิธีการรักษาคือ การฝังเข็ม
  การนวดกดจุด การดูดสุญญากาศ การติดเม็ดแม่เหล็กที่หู และการทาน ยาจีน
  ซึ่งทางคลินิกมีเครื่องต้มยาและบรรจุซองที่ทันสมัย สะอาด และสะดวกพร้อมดื่ม

-   ศูนย์ไตเทียม (Hemodialysis Center)

  ศูนย์ไตเทียมไทยนครินทร์ ให้บริการดูแลผู้ป่วยไตวายเรื้อรัง
  โดยการฟอกเลือดด้วยเครื่องไตเทียม ที่ทันสมัยและได้มาตรฐานสากล ด้วยทีมอายุรแพทย์
  และทีมพยาบาลประจำศูนย์ที่ผ่านการอบรมมาโดยเฉพาะ
  และโรงพยาบาลได้มีการเข้าร่วมโครงการในการให้บริการผู้ป่วยประกันสังคมโดยสามารถเบิกประกันสังคมได้
  1,500 บาท/ครั้ง (ส่วนเกินผู้ป่วยชำระเอง)
  รวมถึงข้าราชการสามารถใช้สิทธิเบิกจ่ายได้เช่นกัน

  • ห้องพักผู้ป่วยต่างชาติ (International ward; W10)

  เป็น International floor
  เพื่อรองรับผู้ป่วยต่างชาติที่เดินทางมาเพื่อรับการรักษาพยาบาลในประเทศไทย
  ซึ่งพร้อมด้วยบุคลากรที่สามารถสื่อสารภาษาต่างประเทศ
  ซึ่งมีการจัดบรรยากาศในห้องพักให้เรียบหรู สะดวกสบาย

-   ศูนย์มะเร็งโฮลิสติค (Holistic Oncology Center)

  โรคมะเร็งไม่ใช่โรคติดต่อแต่เป็นโรคที่ต้องติดตาม เพราะมะเร็งเป็นได้ตั้งแต่เกิด
  และมีอัตราการเป็น มะเร็งในเครือญาติสูง
  จึงได้จัดตั้งศูนย์ดังกล่าวขึ้นเพื่อค้นหาประวัติทางพันธุกรรม ค้นหา ปัจจัยเสี่ยง ตรวจและวินิจฉัย
  มะเร็งตั้งแต่เริ่มแรก ทำให้อัตราการรอดชีวิตสูงขึ้น โดยจัดบรรยากาศของความเป็นกันเอง
  ความเป็นส่วนตัว ลดความตึงเครียด สะดวกสบาย
  เน้นการตรวจคัดกรองผู้ที่มีความเสี่ยงด้วยโปรแกรมง่ายๆ ราคาไม่แพงมา เพื่อ
  ส่งเสริมการดูแลตัวเองแต่เริ่มแรก

-   ไทยนครินทร์อินเตอร์คลินิก (Thai Nakarin International Clinic)

  เป็นสาขาหนึ่งของโรงพยาบาลโดยมีเป้าหมายเพื่อเป็นการเพิ่มช่องทางในการขยายฐานลูกค้าต่างประเทศที่
  อาศัยอยู่บริเวณใจกลางแหล่งธุรกิจและท่องเที่ยว ย่านสุขุมวิท และเล็งเห็นว่าเห็นควรมี Gate
  Way คอยให้บริการ ผู้ป่วยนอก สำหรับนักท่องเที่ยว นักธุรกิจด้วย คลินิกดังกล่าวเน้น
  การตรวจรักษาโรคทั่วไป กรณีที่มีการตรวจ รักษาด้านอื่น ๆ
  สามารถส่งต่อมายังโรงพยาบาลไทยนครินทร์ได้ โดยมีระบบรถพยาบาลรับ-ส่ง และ อำนวย
  ความสะดวกแก่คนไข้

  อนาคต

-   การปรับปรุงพื้นที่เพื่อขยายการบริการตรวจสุขภาพโดยยกระดับให้เป็นศูนย์ตรวจสุขภาพแบบครบวงจร
    ซึ่งคอยอำนวยความสะดวกให้กับกลุ่มลูกค้าไม่ว่าจะเป็นคู่สัญญา ลูกค้าทั่วไป หรือลูกค้าต่างชาติ
    รวมถึงครอบครัวของ ผู้ที่มาใช้บริการมากยิ่งขึ้น

-   เปิดศูนย์รักษาด้านสมอง ซึ่งประกอบด้วยแพทย์ผู้เชี่ยวชาญ และอุปกรณ์การแพทย์ที่ทันสมัย